பிராட் பிட் 2002 ஆம் ஆண்டு ஜெனிபர் அனிஸ்டன் மற்றும் பாரமவுண்ட் பிக்சர்ஸ் CEO பிராட் கிரே ஆகியோருடன் இணைந்து பிளான் பீ எண்டர்டெயின்மெண்ட் என்ற பெயரில் தயாரிப்பு நிறுவனம் நிறுவினார். 2005 இலிருந்து அனிஸ்டன் மற்றும் கிரே இருவரும் பங்குதாரர்களாக இல்லை. அந்த நிறுவனத்தின் மூலமாக ஜானி டெப் நடித்த "சார்லீ அண்டு தி சாக்லேட் பேக்டரி" (2005), "தி அசாசினேசன் ஆப் ஜெஸ்ஸி ஜேம்ஸ் பை தி கோவர்ட் ராபர்ட் ஃபோர்ட்" (2007) மற்றும் ஏஞ்சலினா ஜூலி நடித்த "எ மைட்டி ஹார்ட்" (2007) உள்ளிட்ட திரைப்படங்கள் தயாரிக்கப்பட்டுள்ளன. மேலும், பிளான் பீ தயாரிப்பில் 2007 ஆம் ஆண்டு வெளிவந்த "தி டிபார்டெட்" சிறந்த திரைப்படத்திற்கான விருதினை வென்றது. பிராட் பிட் திரைப்படத்தில் தயாரிப்பாளர் என்ற முறையில் பெருமை அடைந்தார்; எனினும், கிரஹாம் கிங் மட்டுமே ஆஸ்கார் பெறும் தகுதியைப் பெற்றார். பிராட் பிட் பேட்டிகளில் தயாரிப்பு நிறுவனத்தைப் பற்றி பேசுவதற்கு விருப்பம் தெரிவிக்கவில்லை.

பிராட் பிட் 2005 சூப்பர் பவுல் சமயத்தில் ஹெய்னெகன் விளம்பரத்தில் தோன்றியுள்ளார்; அதை டேவிட் பின்சர் இயக்கினார், இவர் பிராட் பிட்டை வைத்து "செவன்" , "ஃபைட் க்ளப்" மற்றும் "தி கூரியஸ் கேஸ் ஆப் பெஞ்சமின் பட்டன்" ஆகிய மூன்று திரைப்படங்கள் இயக்கியுள்ளார். பிராட் பிட் ஆசிய சந்தைக்காக உருவாக்கப்பட்ட சாஃப்ட் பேங்க் மற்றும் எட்வின் ஜீன்ஸ் போன்ற தயாரிப்புகள் உள்ளிட்ட பல தொலைக்காட்சி விளம்பரங்களில் நடித்துள்ளார்.

புற இணைப்புகள்
வாழ்க்கைப் பணி
1999 முதல் 2003 ஆம் ஆண்டு வரை
திரைப்பட மற்றும் தொலைக்காட்சித் திட்டப்பணிகள்